हार्ले डेविडसन दौड़ाकर रावण पहुंचा इंडिया गेट, पुलिस ने काटा चालान – Aaj Ki Khabar
हार्ले डेविडसन दौड़ाकर रावण पहुंचा इंडिया गेट, पुलिस ने काटा चालान
नई दिल्ली। दशहरा पर हार्ले डेविडसन बाइक दौड़ाकर टशन दिखाना रावण को महंगा पड़ गया। रावण दिल्ली पुलिस के हत्थे चढ़ गया और उसका चालान बना दिया गया। चालान की वजह भी बहुत गंभीर थी क्योंकि रावण ने हेलमेट नहीं पहना था।
दरअसल यह रावण फेमस एक्टर मुकेश ऋषि थे और वह राष्ट्रीय राजधानी में लालकिले पर आयोजित मशहूर रामलीला में रावण का किरदार निभा रहे थे। गुरुवार को उन्हें कुछ टीवी चैनलों में इटरव्यू देना था, जिसके लिए होटल से रावण के कॉस्ट्यूम में निकले। उन्होंने इंडिया गेट के आसपास रावण की वेशभूषा में हार्ले डेविडसन मोटरसाइकिल चलाई। किसी ने उनका वीडियो बनाकर शुक्रवार को सोशल मीडिया पर पोस्ट कर दिया।
इस वीडियो में एक्टर मुकेश ऋषि बिना हेलमेट पहने बाइक चलाते दिख रहे हैं। इसकी वजह भी यह थी कि उन्होंने रावण की कास्ट्यूम के लिए मुकुट पहन रखा था। जिसके बाद दिल्ली यातायात पुलिस तुरन्त एक्शन लेते हुए उन्हें नोटिस जारी कर दिया। एक वरिष्ठ अधिकारी ने बताया कि बाद में अभिनेता मुकेश ऋषि दिल्ली यातायात पुलिस मुख्यालय पहुंचे और जुर्माना भरा।
बता दें कि मुकेश लंबे टाइम से बॉलीवुड के अलावा तेलुगु, ओडिया, मलयालम, पंजाबी, तमिल और भोजपुरी सिनेमा में एक्टिव हैं। उन्हें 1988 में टॉलीवुड में पहला ब्रेक मिला था।
Related Topics:raavan challanraavan on bykeदशहरामुकेश ऋषिमुकेश ऋषि का चालानरावणरावण इंडिया गेटरावण का कटा चालानहार्ले डेविडसन
गोरक्षा करते कई मुस्लिमों ने भी जान गंवाई : मोहन भागवत
‘भारतीय शहरों की नाइटलाइफ में महत्वपूर्ण बदलाव’